# Carnikavas pamatskolas reorganizācijas plāns

**Mērķis:** dibināt vispārējās vidējās izglītības iestādi “Carnikavas vidusskola”, lai paaugstinātu kvalitatīvas izglītības pieejamību un paplašinātu iespējas pilnvērtīgai izglītojamo spēju un interešu attīstībai, lietderīgi izmantojot pieejamos personāla un finanšu resursus.

**Uzdevumi:**

1. Reorganizēt Carnikavas pamatskolu (izglītības iestādes reģistrācijas Nr. 4312901110), juridiskā adrese: Nākotnes iela 1, Carnikava, Carnikavas pagasts, Ādažu novads, LV-2163) un izpildīt reorganizācijas plāna darbības.
2. Reorganizācijas rezultātā izveidot jaunu izglītības iestādi “Carnikavas vidusskola” (juridiskā adrese: Nākotnes iela 1, Carnikava, Carnikavas pagasts, Ādažu novads, LV-2163., faktiskā adrese: Nākotnes iela 1, Carnikava, Carnikavas pagasts, Ādažu novads, LV-2163).
3. Nodrošināt reorganizējamās izglītības iestādes attiecināmo tiesību un saistību pāreju.
4. Nodrošināt reorganizējamās izglītības iestādes īpašumā un lietošanā esošo līdzekļu un materiālo vērtību pāreju;
5. Nodrošināt licencēto, akreditēto un realizēto izglītības programmu realizācijas turpināšanu un izglītības programmās uzņemto izglītojamo pārņemšanu.
6. Plānot klašu un grupu komplektāciju.
7. Plānot pedagoģiskā un tehniskā personāla noslogojumu.
8. Informēt reorganizācijā iesaistītās izglītības iestādes darbiniekus, izglītojamos un izglītojamo vecākus par plānoto reorganizāciju, izglītības iestādes reorganizācijas procesa rezultātā gūtajiem ieguvumiem un sniegt reorganizācijas procesā iesaistītajām pusēm atbalstu pārmaiņu realizācijas procesā.

# Carnikavas pamatskolas reorganizācijas plāna pasākumi

| **Nr.****p.k.** | **Pasākumi** | **Termiņš** | **Atbildīgais** | **Piezīmes** |
| --- | --- | --- | --- | --- |
|  | Carnikavas pamatskolas CPS) reorganizācijas procesa sagatavošanās darbi | 01.09.2023. | Izglītības un jaunatnes nodaļa,CPS direktors | Domes lēmums.Izglītības likuma 23. panta otrā daļa. |
|  | CPS darbinieku, skolēnu un vecāku informēšana par Domes lēmumu un reorganizācijas procesa uzsākšanu | 01.10.2023. | Izglītības nodaļa,Sabiedrisko attiecību nodaļa,CPS direktors | Publikācija pašvaldības tīmekļvietnē, informatīvajā izdevumā, CPS tīmekļvietnē un sociālajos tīklos, informācija vecākiem e-klasē, CPS vecāku un darbinieku sapulces |
|  | Saskaņojuma pieprasīšana no Izglītības un zinātnes ministrijas Carnikavas vidusskolas (CVS) dibināšanai | 10.09.2023. | Izglītības un jaunatnes nodaļa,CPS direktors | Izglītības likuma 23. panta otrā daļa, 17. panta trešās daļas 1. punkts |
|  | Reorganizācijas komisijas (RK) izveidošana | Divu nedēļu laikā, skaitot no saskaņojuma par CVS dibināšanu saņemšanas no IZM | Pašvaldības izpilddirektors |  |
|  | RK sanāksmes | Pēc nepieciešamības | RK vadītājs |  |
|  | CVS nolikuma sagatavošana un apstiprināšana | Mēnešu laikā no saskaņojuma par CVS dibināšanu saņemšanas no IZM | CPS direktors | Izglītības likuma 22. panta pirmā daļa |
|  | CPS darbinieku, skolēnu un vecāku sapulces informēšanai par reorganizācijas gaitu un iesaisti CVS veidošanā (izglītības programmas, attīstības plāns) | Reizi divos mēnešos, skaitot no saskaņojuma par CVS dibināšanu saņemšanas no IZM | CPS direktors | Provizoriski novembris, janvāris, marts un maijs/jūnijs (pēc nepieciešamības) |
|  | CPS 2024. gada budžeta projekta izstrāde, iekļaujot CVS budžeta tāmes sadaļu | 01.12.2023. | CPS direktors, Finanšu nodaļa | Darbinieki, mācību grāmatas, mācību materiāli, inventārs |
|  | Iestādes reorganizācijas procesa dokumentu sagatavošana un iesniegšana IZM | 01.03.2024. | Pašvaldības izpilddirektors,CPS direktors,Izglītības un jaunatnes nodaļa | Izglītības likuma 23. panta otrā daļa |
|  | CVS dibināšanas administratīvo pasākumu plāna izstrāde | 01.04.2024. | Izglītības un jaunatnes nodaļa,CPS direktors | Domes lēmums.Izglītības likuma 23. panta otrā daļa |
|  | CVS Attīstības plāna sagatavošana | 01.04.2024. | CPS direktors |  |
|  | CVS izglītojamo uzņemšanas noteikumu sagatavošana | 01.04.2024. | CPS direktors,Izglītības un jaunatnes nodaļa |  |
|  | CPS pedagogu un tehnisko darbinieku informēšana par izmaiņām darba attiecībās, saskaņā ar CPS reorganizāciju | 01.06.2024. | CPS direktors |  |
|  | Precizēt CVS organizatorisko struktūru, sagatavot amatu sarakstu, izstrādāt amatu aprakstus | 01.06.2024. | Izglītības un jaunatnes nodaļa,CPS direktors |  |
|  | Sagatavot CVS pedagogu slodžu plānojuma 2023./2024. mācību gadam projektu | 15.06.2024. | CPS direktors |  |
|  | Vienošanos noslēgšana ar CPS darbiniekiem par darba līguma grozījumiem | 20.06.2024. | CPS direktors |  |
|  | Izglītojamo uzņemšana CVS 10. klasē | 01.07.2024. | CPS direktors |  |
|  | CPS mantas un nemateriālo vērtību inventarizācija, nodošana CVS | 15.08.2024. | Grāmatvedības nodaļa, CPS direktors |  |
|  | CPS pastāvīgi un ilgtermiņā glabājamo dokumentu un personāla dokumentu sagatavošana | 15.08.2024. | CPS direktors |  |
|  | Izglītības programmu licencēšana un CVS akreditēšana | 15.08.2024. | CPS direktors |  |
|  | Aktualizēt informāciju (pārreģistrēt, izslēgt) par CPS un CVS iestādēm Izglītības iestāžu reģistrā, UR publisko personu un iestāžu reģistrā, Valsts ieņēmumu dienesta reģistrā, u.c. | 15.08.2024. | Izglītības un jaunatnes nodaļa, Administratīvā nodaļa, Finanšu nodaļa | Izglītības likuma 24.panta pirmā daļa |
|  | Veikt nepieciešamās darbības CPS un ĀVS datu (izglītojamie, pedagogi) ievadei Valsts izglītības informācijas sistēmā, Valsts izglītības informācijas sistēmas piekļuves nodrošināšana darbiniekiem. | 01.09.2024. | Izglītības un jaunatnes nodaļa,CPS direktors |  |
|  | Izstrādāt CVS normatīvos aktus (t.sk. iekšējās kārtības noteikumus, izglītojamo, darba kārtības noteikumus). | 01.09.2024. | CPS direktors |  |
|  | Pārjaunot CPS līgumus uz CVS vārda ar pakalpojumu sniedzējiem un nomniekiem. | 01.09.2024. | CPS direktors |  |
|  | Izveidot CVS lietu nomenklatūru, saskaņojot to ar Valsts arhīvu.  | 01.09.2024. | CPS direktors |  |